**Samandráttur av avgerðum   
tiknar av Skatta- og avgjaldskærunevndini   
7. desember 2005   
  
Avgerð frá 7.12.2005, mál nr. 05-02-22-21**- Skatting av persóni – sum umframt aðra inntøku – eisini hevði inntøku undir DIS-skipanini  
- Skattalógin § 25, § 154  
  
Kærari hevði inntøku undir DIS skipanini, umframt aðra inntøku. Toll- og Skattstova Føroya hevði roknað skattin av samlaðu inntøkuni út og hevði lækkað inntøkuskattin við upphæddini, sum lutfalsliga fall á DIS inntøkuna. Avgerðin varð staðfest.   
  
**Avgerð frá 7.12.2005, mál nr. 05-02-23-18**- Rentustuðul til sethúsalán  
- Lóg um stuðul til rentuútreiðslur av lánum § 2  
  
A hevði tikið lán til sethús, sum hjúnafelagin B stóð fyri. Toll- og Skattstova Føroya noktaði A rentustuðul, tí hann stóð ikki fyri ognini. B fekk heldur ikki rentustuðul til hetta lán, tí hon stóð ikki fyri láninum. Kommunala Skattakærunevndin broytti avgerðina hjá Toll- og Skattstovu Føroya. Men Skatta- og avgjaldskærunevndin gav Toll- og Skattstovu Føroya viðhald í, at treytirnar fyri rentustuðuli vóru ikki loknar.  
  
**Avgerð frá 7.12.2005, mál nr. 05-02-21-38**- Full skattskylda til Føroya  
- Skattalógin § 1  
  
Útlendingur mettur fult skattskyldugur til Føroya, tí hann hevði arbeitt her í meira enn 180 dagar í einum 12 mánaða tíðarskeiði. Avgerðin varð staðfest.  
 **Avgerð frá 7.12.2005, mál nr. 05-02-23-19**- Frádráttur í samband við útleigan av ogn í Danmark  
- Skattalógin § 31  
- Lóg um toll- og skattafyrisiting § 24  
  
Toll- og Skattstova Føroya vildi ikki loyva kæraranum frádrátt fyri útreiðslur til jarðarskatt, ruskkoyring, umhvørvisavgjald, skorsteinssópan og rottutýning, sum kærarin hevði í samband við útleigan av ogn í Danmark. Kommunala Skattakærunevndin gav kæraranum viðhald í, at hann hevði rætt til frádrátt fyri ruskkoyring, umhvørvisavgjald, skorsteinssópan og rottutýning. Skatta- og avgjaldskærunevndina broytti avgerðina hjá Kommunalu Skattakærunevndini.  
  
**Avgerð frá 7.12.2005, mál nr. 05-02-23-17**  
- Dupult húsarhald  
- Lóg um stuðul til dupult húsarhald § 1  
  
Toll- og Skattstova Føroya noktaði hjúnum stuðul til dupult húsarhald grundað á, at talan var ikki um tvey húsarhald av arbeiðsávum. Kommunala Skattakærunevndin broytti avgerðina hjá Toll- og Skattstovu Føroya. Skatta- og avgjaldskærunevndin gav Toll- og Skattstovu Føroya viðhald.  
  
**Avgerð frá 7.12.2005, mál nr. 05-03-32-19**  
- Kæra avvíst, tí eingin avgerð fyrilá  
- Lóg um toll- og skattafyrisiting § 24  
  
Kært varð um niðurstøður hjá Toll- og Skattstova Føroya. Skatta- og avgjaldskærunevndin avgjørdi at vísa kæruna frá sær, tí ongin avgerð fyrilá í málinum.  
  
**Avgerð frá 7.12.2005, mál nr. 05-03-31-36**- Kærufreist  
- Lóg um toll- og skattafyrisiting § 24  
  
Kært varð 30. juni 2005 um avgerð hjá Toll- og Skattstovuni fráboðað við skrivi 14. desember 2004. Tá kærufreistin uppá 4 vikur ikki var hildin, avgjørdi Skatta- og avgjaldskærunevndin at avvísa kæruna.  
  
**Avgerð frá 7.12.2005, mál nr. 05-02-21-42**  
- Kærufreist  
- Lóg um toll- og skattafyrisiting § 24  
  
Kært varð 23. juni 2005 um avgerð hjá Toll- og Skattstovuni frá 14. apríl 2005. Tá 4 vikurs kærufreistin ikki var hildin, avgjørdi Skatta- og avgjaldskærunevndin at avvísa kæruna